Self control or leadership thinking for business decision or guidance to the right direction, motivation, mindset or consciousness concept, businessman leader control steering wheel helm on his head.
 आमकां खूबदां 'शिस्त' ह्या उतराचो अर्थ 'नियम' असोच अशें दिसता. हें कांय प्रमाणांत खरें. पूण शिस्त म्हळ्यार एखादी व्यक्ती नेम पाळटना ते व्यक्तीच्या मनांत योग्य समाजीक फिल्टर (गाळणी) बसोवप.
 आमी व्यक्ती म्हणून खूब ल्हान पिराये सावन अशा फिल्टरांक सतत तोंड दितात. जरी, ल्हान म्हूण आमी ह्या फिल्टरांतले चडशे उखलनात. वाडत वतात तशें ल्हवू ल्हवू आमी ते एक एक आत्मसात करूंक लागतात. एकदां हे फिल्टर शिकले उपरांत शिस्त ही गजाल जायत्या तरांनी समाजीक आनी संस्कृतीक नदरेन प्रभावीत आशिल्ल्या अलिखीत आनी उलोवंक नाशिल्ल्या नेमांतल्यान एखादे व्यक्तीचेर परिणाम करता.
 हे "फिल्टर" म्हणल्यार कितें तें स्पश्ट करपाक हांव एक सामकी ल्हान आनी संबंदीत परिस्थिती एक उदाहरण म्हणून दिवंक सोदतां. एखादो सोयरो येवचे आदीं एक कुटुंब खंयचेय गजालीचेर वाद घालतालें आसत जाल्यार तो आयले उपरांत ते वाद थांबयतात आनी सोयर्यांच्या मुखार समाजीक आनी सौजन्यपणान वागतात. पूण जायते फावटीं घरांत ल्हान भुरगीं आसल्यार तीं सोयर्यांक घरांत चालू आशिल्ल्या वादा बद्दल सांगपाक सोदतात. हाका लागून व्हडल्या लोकांक लज दिसता आनी तांकां राग येता. पूण भुरगें वाडत वता तशें तें 'समाजीक फिल्टरांचो' सराव करपाक लागता आनी ते प्रमाण वागपाक सक्षम जाता. वेगवेगळ्या परिस्थितींनी हेरां कडेन कशें आनी कितें उलोवप तें ताका सारकें कळटा.
 हे समाजीक आनी संस्कृतीक फिल्टर खूब म्हत्वाचे आसात, कारण कोणूच पळयनासतना लेगीत एखादी व्यक्ती नेम पाळटली हाची खात्री करपाक ते मदत करतात. व्यक्तीचीं मुल्यां घटमूट करपाक ते जबाबदार थारतात. जिणेंत कितें म्हत्वाचें, समाजीक आनी संस्कृतीक नदरेन खंयची नैतीक मुल्यां म्हत्वाचीं म्हळ्यारच कितें बरोबर आनी चुकीचें हें थारावपाक ती मदत करतात.
 आमच्या भुरग्यां मदीं, तशेंच आमच्या व्हडल्या लोकां मदीं हे फिल्टर घालपाचो एक मार्ग म्हणल्यार खंयचेय तरेन, खंयचेय परिस्थितींत वागचे पयलीं स्वताक दोन प्रस्न विचारपाची संवय करप. ते आसातः
- म्हजे आवय-बापूय हांगा हाजीर रावून म्हजे वागणुकेचें निरिक्षण करताले जाल्यार ते म्हाका कितें म्हणटले आशिल्ले?
 - म्हज्या भुरग्यांक (फुडाराक) हे विशीं कळ्ळें जाल्यार, आनी हांव अशें वागलों हें समजलें जाल्यार; तांकां म्हजेर अभिमान दिसतलो?
 पयलो प्रस्न तुमी समाजीक आनी संस्कृतीक मुल्यांक धरून आसात हाची खात्री करता जाल्यार दुसरो प्रस्न चरित्र आनी नैतिकता तयार करपाक आदार करता. हे दोन प्रस्न विचारतकर म्हजी जायत्या त्रासांतल्यान सुटका जाल्या आनी हांव आत्मशिस्त मेळोवपाच्या योग्य वाटेर आसां हाची खात्री जाल्या.
 रुजल्यात.
 वयल्या सगळ्या प्रस्नांनी आत्मशिस्त गळून पडिल्ल्याचें सुत्र दिसता. फोन विवेकबुद्दीन वापरपाक आत्मशिस्त जाय पडटा. आत्मशिस्तीन नेमान व्यायाम करप आनी निरोगी जेवण खावपाच्या मळार सराव केल्यार जिणे पद्दतीचेर आदारिल्ले भलायकेचे प्रस्न सोडोवपाक मदत जावंक शकता. हॅल्मेट घालून गाडी चलोवप, सीट बेल्ट घालून गाडी चलोवप, तशें करतना फोन वापरप ना, उजवे वटेनच्यान ओवरटेक करप आनी हेर रस्त्याचे नेम पाळप अशी स्वताची शिस्तबद्धताय दवरल्यार रस्त्याचे अपघात उणे जावंक शकतात.
 वयल्या प्रस्नांत लेगीत आमी दोन प्रस्नांच्या नेमांचें आचरण केल्यार आमच्यांतलो दरेकलो सगळ्यांक मान्य जातलें अशे तरेन वागूंक शकता आनी स्वता एक बदलाचो घटक आनी अशे तरेचे समाजीक प्रस्न सोडोवपाक मदत करपी एक हात जावंक शकता.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 